ORI แตกไลน์ธุรกิจ! ควัก 32 ลบ. ตั้ง 2 บ.ย่อย ลุยเฮลท์แค-บริหารสินทรัพย์
ORI แตกไลน์ธุรกิจ! ควัก 32 ลบ. ตั้ง 2 บริษัทย่อย "บ.ออริจิ้น เฮลท์แค-บ.บริหารสินทรัพย์ พรอมมิเนนท์"
ORI แตกไลน์ธุรกิจ! ควัก 32 ลบ. ตั้ง 2 บริษัทย่อย "บ.ออริจิ้น เฮลท์แค-บ.บริหารสินทรัพย์ พรอมมิเนนท์"
10 มี.ค. 2564

บริษัท ออริจิ้น พร็อพเพอร์ตี้ จำกัด (มหาชน) หรือ ORI ขอแจ้งให้ทราบว่า บริษัทฯ ได้จดทะเบียนจัดตั้งบริษัทย่อยใหม่ 2 แห่ง ได้แก่ บริษัท บริษัท บริหารสินทรัพย์ พรอมมิเนนท์ จำกัด วันที่จัดตั้ง 10 กุมภาพันธ์ 2564 โดยประกอบกิจการบริหารสินทรัพย์ โดยมีทุนจดทะเบียน 25,000,000 บาท โดยบริษัท ออริจิ้น พร็อพเพอร์ตี้ จำกัด (มหาชน) ถือหุ้นร้อยละ 99.99 แหล่งเงินทุนที่ใช้ เงินทุนหมุนเวียนของบริษัทฯ
อีกทั้ง บริษัท ออริจิ้น เฮลท์แคร์ จำกัด วันที่จัดตั้ง 9 มีนาคม 2564 ประกอบกิจการด้านสุขภาพ ทุนจดทะเบียน 7,500,000 บาท โดยบริษัท ออริจิ้น พร็อพเพอร์ตี้ จำกัด (มหาชน) ถือหุ้นร้อยละ 76.00 แหล่งเงินทุนที่ใช้ เงินทุนหมุนเวียนของบริษัทฯ
ขณะที่ก่อนหน้านี้ นายพีระพงศ์ จรูญเอก ประธานเจ้าหน้าที่บริหาร ORI ได้ลงนามบันทึกความร่วมมือทางธุรกิจ (MOU) กับโรงพยาบาลสมิติเวช ผู้ให้บริการด้านการดูแลสุขภาพอย่างครบวงจร ในการเชื่อมโยงบริการ “Samitivej Virtual Hospital” บริการโรงพยาบาลเสมือนจริงบนโลกออนไลน์ เข้ากับแอปพลิเคชั่น “Origin Connect” เพื่อให้ลูกบ้านของออริจิ้นทุกโครงการกว่า 20,000 ครอบครัว สามารถเข้าถึงบริการทางการแพทย์ผ่านช่องทางออนไลน์ได้ตลอด 24 ชั่วโมง